《民谣》
宋代·许醇

龙阳古昔惟荒野，石险山深甲天下。始闻魏将征蜀时，阁道通行有来者。

缘崖傍涧萦居止，风景宁将他郡比。地稀平陆少稻梁，菽麦荞糜而已矣。

此土瘠薄不出谷，税廪不踰三百斛。我朝设官屯戍兵，供亿常于左绵督。

作者简介：许醇，英宗治平间知江油县（《方舆胜览》卷七○）。神宗元丰三年（一○八○），官熙州管勾机宜文字（《续资治通鉴长编》卷三一○）。